སྙན་ངག་ཞིག་ཐོག་མར་མིའི་བློ་ངོས་ནས་གྲུབ་དུས།སྙན་ངག་ལ་རྣམ་པ་དང་ངོ་བོ་གཉིས་ཀྱི་ཆ་ནས་མིའི་བློ་བཀོད་དང་བརྒལ་བའི་སྒྲིག་གཞི་ཞིག་རང་ངོས་ནས་ཡོད་ལ།དེ་ཡིག་ངོ་ལ་ཕབ་དུས་སྙན་ངག་པའི་ཕྱིས་ཀྱི་བསམ་བློ་དང་ལྟ་བ།མྱོང་ཚོར་སོགས་ཕྱི་རྐྱེན་མང་པོའི་བཀོད་འདོམས་འོག་བཟོས་པ་ཡིན་པས་ན།སྙན་ངག་པའི་གཉུག་མའི་ཤེས་པ་དང་རིང་དུ་གྱེས་ཤིང་སྙན་ངག་ལ་རང་ཚུགས་ཤོར་བ་ཡིན།དེའི་རྐྱེན་གྱིས་སྙན་ངག་པས་རང་ཉིད་ཀྱི་བརྩམས་ཆོས་རྩོམ་དུས་ངེས་པར་དུ་འོས་འགན་དང་ལེན་བྱེད་དགོས།འདི་ནི་སྒེར་གྱི་མི་ནས་སྤྱི་ཚོགས་ཀྱི་མི་ལ་འཕོ་འགྱུར་བྱེད་པའི་ལམ་མོ།